OzLabs/hebrew-wiki-articles huggingface dataset:
ז'רמי מקייזה

ז'רמי מקייזה (; נולד ב-15 ביוני 2000) הוא זמר וכדורגלן בלגי. נציג בלגיה לאירוויזיון 2022 באיטליה.<ref name="esc"></ref>

== ביוגרפיה ==
=== חיים אישיים ===
מקייזה נולד באנטוורפן להורים קונגולזים. מקייזה ומשפחתו נדדו בין ערים בבלגיה עד שהתיישבו בעיר אוקלה, שם למד מקייזה לדבר הולנדית וצרפתית.

מקייזה, בן למשפחה מוזיקלית (אמו נגנית גונג וזמרת, ואביו זמר), החל להופיע במקהלת הכנסייה בגיל צעיר ולאחר מכן עבר לשיר במסגרת לימודיו בבית הספר, שם לקח חלק בתחרות וניצח.<ref name="esc"/>

לאחר זכייתו בתוכנית The Voice Belgique מקייזה לקח הפסקה מתואר בגאולוגיה, על מנת להתמקד בקריירות שלו, כדורגל ושירה.

=== קריירה ===
בגיל 13 החל לשחק כדורגל בקבוצת בי אקס בריסל מהליגה הרביעית הבלגית. בספטמבר 2021 חתם מקייזה לשנה כשוער בקבוצת אקסלסואר וירטון מהליגה הבלגית השנייה.

בשנת 2021 השתתף בתחרות The Voice Belgique כשהמנטורית שלו היא בברלי ג'ו סקוט. הוא זכה בתוכנית במקום הראשון.

ב-15 בספטמבר 2021 הודיעה רשות השידור הוולונית בתוכנית הבוקר Le 8/9 שמקייזה ייצג את בלגיה באירוויזיון 2022 עם השיר "Miss You".<ref></ref> ב-12 במאי 2022 ביצע מקייזה את "Miss You" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני יוון ואחרי אזרבייג'ן. לבסוף דורגה במקום ה-19 עם 64 נקודות.

== קישורים חיצוניים ==

== הערות שוליים ==

קטגוריה:זמרים בלגים
קטגוריה:כדורגלנים בלגים
קטגוריה:זמרי פופ
קטגוריה:זוכי The Voice
קטגוריה:משתתפי אירוויזיון 2022
קטגוריה:נציגי בלגיה באירוויזיון
קטגוריה:בלגים שנולדו ב-2000
פפדאם

פפדאם (בהינדי: पापड़; באנגלית: Papadam) הוא לחם שטוח ומתובל העשוי מקמח שעועית או עדשים ונפוץ במדינות תת-היבשת ההודית.

לחם הפפדאם מורכב לרוב מקמח שעועית או עדשים, כמון, פלפל שחור, מלח ושמן בוטנים שאותם מערבבים, מייבשים בשמש ומטגנים.

הפפדאם נחשב למנה ראשונה ונהוג לצרוך אותו לצד רוטב צ'אטני, בצל קצוץ או פלפל צ'ילי.

== קישורים חיצוניים ==

* [https://recipes.timesofindia.com/recipes/instant-papad/rs60032706.cms מתכון להכנת פפדאם], באתר Timesofindia

== הערות שוליים ==

קטגוריה:המטבח הפקיסטני
קטגוריה:המטבח ההודי
קטגוריה:המטבח הצמחוני
קטגוריה:לחם
הר אלון

הר אלוֹן הוא הר ברכס הכרמל, כחצי קילומטר מערבית לצומת דמון ממנה יוצא כביש 721 ליד עספיא. פסגת ההר מגיעה לגובה של 515 מטר מעל פני הים והיא הפסגה השלישית בגובהה בכרמל לאחר פסגת רום הכרמל שמגיעה לגובה של 546 מטרים מעל פני הים וגבעת ההגנה המגיעה לגובה של 528 מטרים.

מפסגת ההר יורד לכיוון צפון מערב נחל כלח ונחל גלים, ולכיוון דרום מערב נחל אלון, ובקעת אלון, בה זורמים מספר נחלים ביניהם: נחל אורן, נחל חיק ומעיין עין אלון. בבקעת אלון נמצאת גם חורבת אלון. פסגת ההר נפגעה קשה באסון הכרמל (2010) ובשרפה בכרמל (1989) וגם בשריפה ב-1998 ועצי אלון רבים על ההר נשרפו.

שמו של ההר הוא על שם עץ האלון הצומח עליו.

כשני קילומטרים מערבית לפסגת ההר נמצא בית הסוהר דמון וחורבת דמון, מפסגת ההר ישנו נוף אל עבר הכפרים הדרוזיים עספיא ודלית אל-כרמל, וגם הערים והיישובים חיפה, טירת כרמל, בית אורן, יישובי חוף הכרמל, חדרה ותחנת הכוח אורות רבין, ובימים עם ריאות טובה ניתן לראות גם עד נתניה ותל אביב.

מן הפסגה ניתן להשקיף גם על הכרמל התיכון ופסגות הכרמל הר שוקף, הר ערקן, רום כרמל, מלון יערות הכרמל ועוד.

אחת לכמה שנים יורד בפסגת ההר שלג ואף נערם. אירוע כזה קרה לאחרונה בשנת 2015. בחורף 1992 נערמו כ-25 סנטימטרים של שלג על פסגת ההר. בממוצע יורדים בהר כ-650 מילימטרים של גשם בשנה, ובחורף הטמפרטורות יכולות להגיע ל-5–7 מעלות צלזיוס.

==קישורים חיצוניים==
* [https://www.tiuli.com/camping/196/הר-אלון הר אלון], באתר טיולי
==הערות שוליים==

קטגוריה:הכרמל
פופיט

צעצוע פופיט
צעצועי פופיט בשלל גדלים וצורות
פופיט או פופ איט (מאנגלית: Pop it) הוא צעצוע שזכה לפופולריות רבה בשנת 2021. הצעצוע עשוי מסיליקון ומיוצר בשלל צורות וגדלים, שבכולם שורות צבעוניות של בועות, שניתן להעבירן שוב ושוב מצד אל צד. הוא משווק כמפחית דחק. הצעצוע הוא מעין גרסה רב-פעמית למשחק בפלסטיק בועות. בנוסף לשימוש בו כצעצוע ליחיד, ניתן להשתמש בו כמשחק נים לשני שחקנים.

הצעצוע נוצר בשנת 1975 על ידי תיאו ואורה קוסטר, זוג ממציאי צעצועים ומשחקים ישראלי, בעלי המותג "תאורה". אורה קוסטר סיפרה כיצד הציגה לתיאו את צורת המשחק: "ביקשתי מתיאו להרכיב לי מודל עגול מפלסטיק שיכלול שדה של שדיים שיעמדו יפה, ושאפשר יהיה ללחוץ עליהם בקלות מצד לצד. תיאו עשה בדיוק מה שביקשתי, שדיים עם פטמות נפלאות, אבל החומרים אז היו נוקשים והלחיצה לא הייתה נעימה". רק בשנת 2012 נמצא יצרן שהסכים לייצר ולהפיץ את הצעצוע - חברת FoxMind ממונטריאול שבקנדה, שבשליטת הישראלי לשעבר דוד קפון. החברה יצרה וריאציות אחדות של האב טיפוס, והחלה להפיץ גרסה עגולה מסיליקון נעים למגע, ששווקה כווריאציה של נים בשם "אחרון מפסיד" (Last Mouse Lost). בשנת 2014 נוצרה גרסה נוספת, מרובעת, שנמכרה בשם . בשנת 2019 יצרה החברה שותפות עם חברת Buffalo Toys, וזו השיגה חוזה הפצה בלעדי עם רשת הקמעונאות האמריקאית טארגט, שבה נמכר הצעצוע בשם "" וזכה לפופולריות. היצרנים פרסמו את הצעצוע ברשתות החברתיות, והוא זכה לפופולריות רבה לאחר פרסום סרטון ויראלי ברשת טיקטוק שבו גייטליין, קופה מסוג קפוצ'ין, משחקת בצעצוע.

הצעצוע נמכר במאות מיליוני עותקים, מרביתם חיקויים מתוצרת סין ויצרנים נוספים במזרח הרחוק.

==קישורים חיצוניים==

* 
* 

==הערות שוליים==

קטגוריה:צעצועים
קטגוריה:ישראל: המצאות
חצי האי טיימיר

חצי האי טיימיר (ברוסית: Полуостров Таймыр) הוא חצי אי בחבל קרסנויארסק, סיביר, רוסיה, לחופי אוקיינוס הקרח הצפוני, אשר קצהו הצפוני ביותר מהווה את הקצה היבשתי הצפוני ביותר בכל אירואפרסיה. לחופו המערבי של חצי האי ים קארה ולחופו המזרחי ים לאפטב. חצי האי טיימיר מתפרס על גבי 400,000 קילומטרים רבועים והוא מאוכלס בדלילות, בעיקר בננטים, קבוצה אתנית מקומית. בטיימיר תנאי מחיה קשים הנובעים מאקלים הטונדרה ומהעובדה שבמשך רוב חודשי השנה האזור כולו מכוסה קרח.
מפה משנת [[1975 המציגה את חצי האי טיימיר ואת סברנאיה זמליה.]]
חצי האי טיימיר ממוקם בין מפרץ יניסיי (המהווה את הדלתה של הנהר יניסיי) ממערב ומפרץ קאטנגה במזרח. לפי רישומי טמפרטורות מכף צ'ליוסקין, המהווה את הנקודה הצפונית ביותר בכל אירואפרסיה, הטמפרטורות הממוצעות בחצי האי במעלות צלזיוס לפי חודש הן: ינואר -28.2, פברואר -28.4, מרץ -27, אפריל -20.5, מאי -9.9, יוני -1.3, יולי 1.4, אוגוסט 0.9, ספטמבר -2.6, אוקטובר -11.4, נובמבר -20.7, דצמבר -25.8. מסביב לחצי האי עובר רכס ההרים בירנגה. כמו כן, חצי האי מלא באגמים רחבי ידיים כאשר הגדול שבהם הוא אגם טיימיר בן 4,560 קמ"ר.

בתוך טיימיר מגוון מערכות אקולוגיות. במרכז חצי האי ישנם יונקים רבים כגון הרמין, גרגרן, דלק סיבירי ושועל שלג. באזורי החוף מוכר דוב הקוטב. מתוך העופות ישנם אווז, ברווז, קורמורן, שכווי אירופי, אוח השלג ובז. לים, לחופי חצי האי, ישנם דגים כגון חדקן, סלמון סיבירי ואחרים. חצי האי טיימיר מהווה גם בית עבור אייל הצפון, המהווה חלק מרכזי במשק החי שמגודל בידי התושבים הילידים של חצי האי. כבש המושק הוא בעל חיים מוכר באזור.

משלחת סובייטית משנות ה-40 של המאה ה-20 גילתה בחצי האי מטבעות מתקופת מיכאיל הראשון, צאר רוסיה במאה ה-17 המוקדמת. במאי 1742 הגיעה משלחת מטעמו של סימאון צ'ליוסקין לקצה הצפוני של חצי האי ועל שמו נקרא המקום. במהלך המאה ה-19 המאוחרת והמאה ה-20 המוקדמת התקיימו מספר משלחות לחצי האי טיימיר אשר נועדו במקור לחקור את אזורי החוף ולמצוא את נתיב הים הצפוני. רוב המשלחות הונהגו בידי גורמים מטעם האיחוד השוודי-נורווגי או האימפריה הרוסית, דוגמת המשלחת של אדוארד פון טול בין 1900 ל-1902.

== קישורים חיצוניים ==

* 
* [https://www.bbc.com/news/world-europe-23799682 הקוטב הרוסי - חצי האי טיימיר], באתר BBC 
* [https://www.arcticrussiatravel.com/regions/taymyr-peninsula/ חצי האי טיימיר], באתר המסע הרוסי הקוטבי 
* 

קטגוריה:רוסיה: חצאי איים
קטגוריה:חבל מנהלי קרסנויארסק: גאוגרפיה
קיווין קלהר

קיווין אודרהאן קלהר (באנגלית: Caoimhín Odhrán Kelleher; נולד ב-23 בנובמבר 1998 בקורק שבאירלנד) הוא כדורגלן אירי המשחק בעמדת השוער בקבוצת ליברפול מהפרמייר ליג ובנבחרת אירלנד.

== קריירת מועדונים ==
קלהר עבר מריגגמהון ריינג'רס אל מחלקת הנוער של ליברפול מהפרמייר ליג בקיץ 2015. ב-25 בספטמבר 2019 הוא ערך את הופעת הבכורה שלו במועדון, בניצחון 2-0 על מילטון קינס דונס במסגרת הסיבוב הראשון של גביע הפוטבול ליג.

ב-1 בדצמבר 2020 הוא ערך את הופעת הבכורה שלו בליגת האלופות, בניצחון 1-0 על אייאקס במסגרת המחזור החמישי בשלב הבתים לעונת 2020/2021. ב-6 בדצמבר ערך את הופעת הבכורה שלו בליגה, בניצחון 4-0 על וולברהמפטון וונדררס במסגרת המחזור ה-11 בליגה לעונת 2020/2021. בסך הכל ערך קלהר בעונה זו שתי הופעות ליגה, והוסיף שתי הופעות בליגת האלופות.

ב-27 בפברואר 2022 זכה עם ליברפול בגביע הפוטבול ליג, תוך שהוא משמש כשוער הראשון של הקבוצה לכל אורך הטורניר. במשחק הגמר, בו גברה קבוצתו על צ'לסי, שמר קלהר על שער נקי במשך 120 דקות, בדרך ל0-0 בתום ההארכה, כאשר בדו-קרב הפנדלים כבש את הפנדל ה-11 לזכות קבוצתו בדרך לזכייה בתואר.

== קריירה בינלאומית ==
ב-8 ביוני 2021 ערך קלהר את הופעת הבכורה שלו בנבחרת אירלנד, בתיקו 0-0 נגד נבחרת הונגריה במשחק ידידות.

== תארים ==
ליברפול

* מגן הקהילה: 2022

== קישורים חיצוניים ==

* 

קטגוריה:כדורגלנים אירים
קטגוריה:שוערי כדורגל אירים
קטגוריה:קורק: כדורגלנים
קטגוריה:כדורגלני ליברפול
קטגוריה:כדורגלני נבחרת אירלנד
קטגוריה:אירים שנולדו ב-1998
סמסונג גלקסי A12

סמסונג גלקסי A12 (באנגלית:Samsung Galaxy A12) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא יורשו של סמסונג גלקסי A11. באוגוסט 2021 השיקה סמסונג מחדש את הטלפון בהודו. ב-9 באוגוסט 2021 הוכרזה גרסה חדשה של הטלפון בשם: "סמסונג גלקסי A12 נאצ'ו". המכשיר הוכרז בנובמבר 2020.<ref></ref>

== מפרט ==
=== חומרה ===
המכשיר מצויד במסך בגודל 6.5 אינץ' וברזולוציית 720×1600 פיקסלים, ביחס גובה-רוחב של 20:9.

המכשיר מופעל על ידי מעבד בעל שמונה ליבות, כאשר 4 מהן פועלות בתדר עבודה של 2.35 ג'יגה הרץ, וה-4 הנוספות פועלות בתדר עבודה של 1.8 ג'יגה הרץ. למכשיר אחסון פנימי בנפח 64G וזיכרון RAM בנפח 4 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 5000 מיליאמפר-שעה.<ref></ref>

==== מצלמה ====
המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה ראשית עם חיישן ברזולוציה 48 מגה פיקסל; מצלמה אולטרה בשדה ראייה של 123 מעלות ברזולוציה 8 מגה פיקסל; זוג מצלמות ברזולוציה 2 מגה פיקסל; מצלמה קדמית ברזולוציה 8 מגה פיקסל. המצלמה הראשית מסוגלת להקליט וידאו עד 1080p.<ref></ref>

=== תוכנה ===
המכשיר הושק כשמותקנת עליו - One UI Core 2.5 על פני אנדרואיד 10, ולאחר מכן עודכן ל-3.1 One UI Core יחד עם תיקון האבטחה של מאי 2021, ובאוקטובר 2022 עודכן לאנדרואיד 12.

== קישורים חיצוניים ==

* 

== הערות שוליים ==

קטגוריה:טלפונים סלולריים של סמסונג
קטגוריה:מכשירי אנדרואיד
קטגוריה:טלפונים חכמים מסדרת סמסונג גלקסי
קטגוריה:מכשירים שהושקו ב-2020
קופה אמריקה 1941

נבחרת ארגנטינה, זוכת הקופה אמריקה]]
אליפות אמריקה הדרומית 1941 (בספרדית: Campeonato Sudamericano de Football 1941) היא המהדורה ה-16 של אליפות אמריקה הדרומית בכדורגל. הטורניר נערך בצ'ילה בין ה-2 בפברואר ל-4 במרץ 1941, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו חמש נבחרות החברות בהתאחדות. ארגנטינה זכתה בטורניר בפעם השישית בתולדותיה.

צ'ילה ביקשה לארח את התחרות במטרה לחגוג 400 שנה להקמת העיר סנטיאגו על ידי פדרו דה ואלדיביה. בעקבות כך, במהדורה זו לא הוענק גביע לזוכה.

המדינות המשתתפות היו צ'ילה, ארגנטינה, אורוגוואי, אקוודור ומחזיקת הגביע פרו. חברות ה-CONMEBOL ברזיל, בוליביה, פרגוואי וקולומביה פרשו מהתחרות.

התחרות כולה נערכה באצטדיון נסיונל בסנטיאגו בן 70,000 המושבים. התחרות נערכה בפברואר-מרץ 1941.

==המשחקים==

----

----

----

----

----

----

----

----

----

==מלכי השערים==
חואן מארבצי, סיים כמלך שערי הטורניר
;5 שערים
* חואן מארבצי
;3 שערים 
* חוסה מנואל מורנו
* תאודורו פרננדס
* עיסמאל ריברו
;2 שערים
* ראול פרז
* אנריקה סורל

==קישורים חיצוניים==

* [http://isr.worldfootball.net/spielplan/copa-america-1941-in-chile-endrunde/0/ נתונים על קופה אמריקה 1941]
*[http://www.rsssf.com/tables/17safull.html קופה אמריקה 1941 בארכיון RSSSF]

קטגוריה:קופה אמריקה
קטגוריה:1941 בספורט
קטגוריה:תחרויות כדורגל בצ'ילה
אנל אחמדהוג'יץ'

אנל אחמדהוג'יץ (בבוסנית: Anel Ahmedhodžić; נולד ב-26 במרץ 1999 במאלמה שבשוודיה) הוא כדורגלן בוסני-שוודי המשחק בעמדת הבלם בקבוצת שפילד יונייטד ובנבחרת בוסניה והרצגובינה.

== קריירת מועדונים ==
=== תחילת הקריירה ===
אחמדהוג'יץ' נולד במאלמה שבשוודיה, וגדל במחלקת הנוער של מאלמה המקומית.

=== נוטינגהאם פורסט ===
ב-15 בינואר 2016 חתם אחמדהוג'יץ' בנוטינגהאם פורסט מהפוטבול ליג צ'מפיונשיפ. ב-30 בדצמבר ערך את הופעתו היחידה במועדון, בהפסד 1–3 לניוקאסל יונייטד במסגרת המחזור ה-24 לעונת .

=== מאלמה ===
ב-28 בינואר 2019 חתם אחמדהוג'יץ' על חוזה לשלוש עונות במאלמה מליגת העל השוודית, המועדון בו גדל. ב-2 ביוני ערך את הופעת הבכורה שלו במועדון, בניצחון 0–1 על הלסינגבורג במסגרת המחזור ה-12 בליגה לעונת . זו הייתה הופעתו היחידה בעונה זו.

=== ההשאלה להוברו ===
בחודש יולי 2019 הושאל להוברו מליגת העל הדנית למשך עונה. ב-15 ביולי ערך את הופעת הבכורה שלו במועדון, בתיקו 1-1 נגד ארהוס ג'ימנסטיק פורנינג במסגרת המחזור הראשון בליגה לעונת . ב-21 ביולי הבקיע את שערו היחיד במועדון, בתיקו 1-1 נגד אסביירג במסגרת המחזור השני בליגה. הוא נקרא בחזרה למאלמה בחודש ינואר 2020, לאחר 19 הופעות ליגה ושער אחד במועדון.

=== החזרה למאלמה ===
בחודש אפריל 2020 האריך אחמדהוג'יץ' את חוזהו במאלמה עד לחודש דצמבר 2023. ב-5 באוגוסט הבקיע את שער הבכורה שלו במועדון, בניצחון 1–4 על הלסינגבורג במסגרת המחזור ה-12 בליגה לעונת . הוא ערך 29 הופעות ליגה והבקיע שני שערים בעונה זו, בה זכתה מאלמה באליפות שוודיה.

ב-14 בספטמבר 2021 הוא ערך את הופעת הבכורה שלו בליגת האלופות, בהפסד 0–3 ליובנטוס במסגרת שלב הבתים לעונת 2021/2022.

=== השאלה לבורדו ===
בינואר 2022 הושאל לבורדו מהליגה הצרפתית עד לסיום העונה עם אופציה לרכישה.

== קריירה בינלאומית ==
=== נבחרת שוודיה ===
ב-9 בינואר 2020 ערך אחמדהוג'יץ' את הופעתו היחידה בנבחרת שוודיה, בניצחון 0–1 על נבחרת מולדובה במשחק ידידות.

=== נבחרת בוסניה והרצגובינה ===
בחודש אוגוסט 2020 הודיע אחמדהוג'יץ' כי הוא מעוניין לייצג בעתיד את נבחרת בוסניה והרצגובינה, וחודש לאחר מכן בקשתו אושרה על-ידי פיפ"א. ב-8 באוקטובר 2020 ערך את הופעת הבכורה שלו בנבחרת בוסניה והרצגובינה, בהפסד לנבחרת צפון אירלנד במסגרת מוקדמות יורו 2020. ארבעה ימים לאחר מכן כבש שער בכורה בתיקו 1-1 נגד נבחרת אוקראינה.

== תארים ==
;מאלמה
* אליפות שוודיה (1): 2020

== קישורים חיצוניים ==

== הערות שוליים ==

קטגוריה:כדורגלנים בוסנים
קטגוריה:בלמי כדורגל בוסנים
קטגוריה:כדורגלנים שוודים
קטגוריה:בלמי כדורגל שוודים
קטגוריה:מאלמה: כדורגלנים
קטגוריה:כדורגלני נוטינגהאם פורסט
קטגוריה:כדורגלני מאלמה
קטגוריה:כדורגלני בורדו
קטגוריה:כדורגלני נבחרת שוודיה
קטגוריה:כדורגלני נבחרת בוסניה והרצגובינה
קטגוריה:כדורגלני שפילד יונייטד
קטגוריה:שוודים שנולדו ב-1999
קטגוריה:בוסנים שנולדו ב-1999
אבשאר

אבשאר (בהונגרית: Abasár) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באבשאר מספר התושבים נמצא בירידה. כך, בשנת 1990 היה מספר התושבים 3,167 ובשנת 2021 רק 2,541 תושבים.

האזור היה מיושב לסירוגין על פי עדויות ארכאולוגיות כבר מסביבות 2500 לפני הספירה והוזכר לראשונה בכתבים משנת 1261. בשנת 1950 התאחד הכפר עם פאלושוורשמרט ובשנת 2006 התפצלו בחזרה לשני כפרים נפרדים.

== יהודי אבשאר ==
יהודים חיו באבשאר במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|22
|1,953
|-
|1910
|14
|
|-
|1920
|12
|
|-
|1930
|2
|
|-
|1941
|1
|3,002
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ארסן זכריאן

ארסן נוריירוביץ' זכריאן (ברוסית: Арсен Норайрович Захарян, בארמנית: Արսեն Զախարյան; נולד ב-26 במאי 2003 בסמרה שברוסיה) הוא כדורגלן רוסי ממוצא ארמני המשחק בעמדת הקשר בקבוצת ריאל סוסיאדד מלה ליגה ובנבחרת רוסיה.

== קריירת מועדונים ==
זכריאן גדל במחלקת הנוער של קריליה סובייטוב סמרה ובאקדמיית הכדורגל יורי קונופלב

בשנת 2017 הגיע למחלקת הנוער של דינמו מוסקבה מליגת העל הרוסית. ב-1 בנובמבר 2020 ערך את הופעת הבכורה שלו בקבוצה הבוגרת של המועדון, בניצחון 2-1 על טמבוב במסגרת המחזור ה-13 בליגה לעונת 2020/2021. ב-28 בפברואר 2021 הבקיע את שער הבכורה שלו במועדון, בניצחון 2-1 על אחמט גרוזני במסגרת המחזור ה-20 בליגה. בעונתו הראשונה בקבוצה הבוגרת של המועדון ערך זכריאן 13 הופעות ליגה, בהן הבקיע שלושה שערים.

בקיץ 2023 חתם בריאל סוסיאדד.

== קריירה בינלאומית ==
זכריאן היה חלק מסגל נבחרת רוסיה עד גיל 21 בטורניר אליפות אירופה עד גיל 21 לשנת , וערך שלוש הופעות בטורניר.

ב-11 במאי 2021 הוא נכלל בסגל המורחב של נבחרת רוסיה לטורניר יורו 2020, אך לא נכלל בסגל הסופי לטורניר בשל דלקת שקדים.

ב-1 בספטמבר 2021 ערך זכריאן את הופעת הבכורה שלו בנבחרת, בתיקו 0-0 נגד נבחרת קרואטיה במסגרת מוקדמות מונדיאל 2022, והפך לשחקן השדה הצעיר ביותר שעורך הופעה במדי נבחרת רוסיה, כשהוא שובר את שיאו של אלן דזגוייב.

== קישורים חיצוניים ==

== הערות שוליים ==

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני דינמו מוסקבה
קטגוריה:כדורגלני ריאל סוסיאדד
קטגוריה:כדורגלני נבחרת רוסיה
קטגוריה:ספורטאים רוסים בספרד
קטגוריה:רוסים שנולדו ב-2003
תיאו ואורה קוסטר

תיאו ואורה קוסטר היו זוג מפתחי משחקים וצעצועים ישראלים.

תיאו קוסטר נולד ב-1929 באמסטרדם. היה חבר לכיתה של אנה פרנק, ובמהלך המלחמה הסתתר הרחק מאמסטרדם אצל בני זוג נוצרים, שהוכרו כחסידי אומות העולם. עבד בבית הדפוס של אביו באמסטרדם, ובשנת 1955 עלה לישראל. אצל חברים בנתניה פגש את אורה, מורה לציור ממושב כפר חיים, ולימים התחתנו. השניים הקימו חברה לפיתוח משחקים וצעצועים בשם "דגמי תאורה" (הלחם של שמותיהם) שבו אורה הגתה את הרעיון ותיאו עסק במימושו. את המשחק הראשון המציאה אורה למען בנה בן החמש, והמשחק נרכש על ידי חברת "דלק" כדי שישמש כמתנה לעובדי החברה. בשנים הראשונות שלאחר מכן עסקו בני הזוג קוסטר בהמצאת מתנות מיוחדות ומוצרי קידום מכירות לחברות ישראליות, בהן ויטה, שופרסל והמועצה לשיווק פרי הדר. סוכן ספרים שהשיג להם חוזים בחו"ל לייצור משחקים שהמציאו הוביל להתמקדותם בפיתוח משחקים. ב-1965 המציאו את "שין שין", מקלוני פלסטיק צבעוניים שניתן לחברם זה לזה בדרכים שונות. המשחק נמכר בישראל לגלידות "שטראוס", ובמדינות נוספות, ובין השאר נמכר לחברת המזון האמריקאית "בורדן" , שהתמשה במקלונים כמחזיקי שלגון שנקראו "Elsie Stix", על שם אלסי הפרה, שהייתה סמל מסחרי של החברה. עד 1981 נמכרו בארצות הברית כ-12 מיליארד שלגונים עם מקלונים אלה.

בשנת 1975 עתרה חברת "דגמי תאורה" לבג"ץ, בתביעה שעל ייצוא דגמי צעצועים שפיתחה, לשם ייצורם בחו"ל, יינתנו לה תמריצי מס, כמקובל ביחס לייצוא תעשייתי. העתירה נדחתה בנימוק שייצוא זה איננו ייצוא של מוצרים תעשייתיים אלא ייצוא של דגמים שלפיהם מייצרים מוצרים תעשייתיים, ולכן אינו נכלל בפעילות שמזכה בתמריצי מס, אף שגם הוא מכניס מטבע זר למדינה.

בני הזוג קוסטר פיתחו משחקים נוספים, בהם כאלה המיוצרים על ידי חברת המשחקים הגרמנית הגדולה "רבנסבורגר". המשחק "נחש מי?" שפיתחו מיוצר על ידי חברת "הסברו" האמריקאית. בשנת 2021 זכה להצלחה גדולה הצעצוע "פופיט", שאותו פיתחו בני הזוג בשנת 1975 ונמכר ב-2012 לחברת FoxMind הקנדית.

אורה קוסטר חיברה גם ספרי משחקים רבים.

תיאו קוסטר נפטר באפריל 2019 ואורה קוסטר נפטרה ביולי 2021. בניהם, בועז וגדעון, ואשתו של בועז עליזה, ממשיכים את דרכם בחברה המשפחתית, שסל המוצרים שפיתחה כולל 190 משחקים.

ב- 2007 יזמו תאו ואורה את הפקת הסרט התיעודי "חברי הכיתה של אנה פרנק" בבימויו של אייל בורס, בו מופיע תאו (אז, מוריס) בתפקיד עצמו ומספר יחד עם עוד חמישה מחברי הכיתה של אנה פרנק על אנה ועל קורותיו כילד יהודי במלחמת העולם השנייה.

==קישורים חיצוניים==
* 
* 
* 
* 
* 

==הערות שוליים==

קטגוריה:מעצבים ישראלים
קטגוריה:משחקים
קטגוריה:צעצועים
גנים לאומיים ימיים בישראל

נמל קיסריה]][[מכמורת]]
בישראל, גן לאומי ימי הוא שטח ימי מוגן, שהוכרז כחוק על מנת לשמר אתרי מורשת ונוף, ולעודד פעילויות קיט וספורט ימי שתואמות את ערכי המקום. הרשות הממשלתית האחראית להכרזה, פיתוח ואחזקת הגנים הלאומיים הימיים בישראל היא רשות הטבע והגנים.

כיום, אין גנים לאומיים ימיים מוכרזים בישראל, אך ישנם גנים לאומיים ימיים מאושרים, ובהם הגן לאומי ים ג'סר א-זרקא, וכן, גם הצעות שונות לגנים כאלו.
תל דור
בין האתרים הארכאולוגיים המתאימים להכרזתם כגנים לאומיים ימיים נכללים אתרי עתיקות שנבנו ביבשה וששקעו בים, אתרים פרהיסטוריים שהוצפו עם עליית מפלס הים באלפי השנים האחרונות ואתרי ספינות טרופות ומטענן.

== גנים לאומיים ימיים מוצעים בישראל ==
בין ההצעות לגנים לאומיים ימיים בישראל נמנות:
* גן לאומי ים ג'סר א-זרקא – גן לאומי ימי מאושר
* גן לאומי ים פלמחים – גן לאומי ימי בתכנון מתקדם
* גן לאומי ים קיסריה – מוצע
* גן לאומי ים מכמורת – מוצע
* גן לאומי ים אשקלון – מוצע
* גן לאומי ים אפולוניה – מוצע
* גן לאומי ים תל דור – מוצע

== ראו גם ==
* שמורות טבע ימיות בישראל
*איים בישראל

== קישורים חיצוניים ==
* [https://www.parks.org.il/article/גנים-לאומיים-ימיים/ גנים לאומיים ימיים], באתר רשות הטבע והגנים

== הערות שוליים ==

*
קטגוריה:ישראל: חופים
קיין קריצ'לו

קיין סינקלייר קריצ'לו (באנגלית: Kane Sinclair Crichlow; נולד ב-21 באוגוסט 2000 בוורוויק שבברמודה) הוא כדורגלן ברמודי המשחק בעמדת הקשר בקבוצת ווטפורד מהפרמייר ליג ובנבחרת ברמודה.

== קריירת מועדונים ==
=== תחילת הקריירה ===
קריצ'לו נולד בברמודה, ובשנת 2011 עזב את המדינה והצטרף למחלקת הנוער של קורנייה מספרד. בשנת 2018 הצטרף למחלקת הנוער של וימבלדון.

=== ווטפורד ===
ב-14 במאי 2019 חתם קריצ'לו בווטפורד. ב-22 בספטמבר 2020 הוא ערך את הופעת הבכורה שלו במועדון, כשעלה כמחליף בהפסד 3-1 לניופורט קאונטי במסגרת הסיבוב השלישי של גביע הפוטבול ליג.

== קריירה בינלאומית ==
ב-25 במרץ 2021 ערך קריצ'לו את הופעת הבכורה שלו בנבחרת ברמודה, בהפסד 5-1 לנבחרת קנדה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.

== קישורים חיצוניים ==

== הערות שוליים ==

קטגוריה:כדורגלנים ברמודים
קטגוריה:קשרי כדורגל ברמודים
קטגוריה:כדורגלני ווטפורד
קטגוריה:כדורגלני נבחרת ברמודה
קטגוריה:ילידי 2000
רכס פארק (נבדה)

רכס פארק (באנגלית: Park Range) הוא רכס הרים בצפון מזרח מחוז ניי, במדינת נבדה שבארצות הברית.

רכס אנטילופ ממוקם צפונית-מערבית לרכס פארק; רכס פנקייק ממוקם ממזרח לרכס פארק; ורכס הוט קריק ממוקם דרומית-מערבית מרכס פארק.

שיא גובהו של הרכס - פסגה שאין לה שם בקצה הדרומי של רכס פארק, שגובהה 2,784 מטרים מעל פני הים.

בקצה הדרומי של רכס פארק מצוי הר פארק, שגובהו 2,784 מטרים מעל פני הים.

אורכו של רכס פארק 17.2 קילומטרים (בכיוון צפון-צפון-מזרח - דרום-דרום-מערב).

רוחבו של רכס פארק 11.6 קילומטרים (בכיוון מערב-צפון-מערב - מזרח-דרום-מזרח).

במקביל לצידו הדרום-מזרחי של הרכס, משתרע רכס אנדסייט (Andesite Ridge), שגובהו 2,452 מטרים מעל פני הים. קניון פריצ'רדס (Prichards Canyon) מפריד בין רכס פארק לרכס אנדסייט.

== אזור פרא לימודי ==

רכס פארק כולו מצוי בתוך אזור הפרא הלימודי רכס פארק (Park Range Wilderness Study). הרכס בתרוני, ומאחר ואין בו רעייה של בעלי חיים, ברכס כרי דשא טבעיים בשל מקורות המים בסלע הוולקני המרכיב את הרכס. כמו כן, ברכס מצויים יערות של אורן פיניון, ערער ועצי מהגוני.

== גאולוגיה ==

הרכס אופייני לאזור פרובינציית אגן ורכס. הרכס מוקף שברים מכל עבריו. הרכס מורכב ברובו מסלעי ריוליט מתקופת אוליגוקן ריוליטית וכן מסלעים פירוקלסטיים, שרידי זרמי לבה ואנדזיטים. בקצה הצפוני של הרכס מצויים סלעי משקע מתקופת פלאוזואיקון, וכן אבן גיר מתקופת אורדוביק ואבן גיר מסוג סילור.

== קישורים חיצוניים ==

* [https://www.peakbagger.com/peak.aspx?pid=3515 רכס פארק] באתר peakbagger
* [https://www.nevadawilderness.org/park_range_wilderness_study_area שטח הבר רכס פארק] - אתר רשמי
* [https://peakvisor.com/peak/park-mountain-united-states.html תרשים הנוף הנשקף מהר פארק - הגבוה בהרי הרכס] באתר peakvisor
* [https://mapcarta.com/23365620 מפת אזור רכס פארק]
* [https://www.gaiagps.com/hike/united-states/nevada/park-range-wilderness-study-area/ מסלולי הליכה (טרק) באזור רכס פארק]
* [https://www.mtbproject.com/directory/8007223/yosemite-national-park מידע לרוכבים על אופני הרים ברכס פארק] באתר mtbproject

== הערות שוליים ==

פארק
אייפון 13

אייפון 13 ואייפון 13 מיני הם סמארטפונים אשר תוכננו, פותחו ושווקו על ידי חברת אפל. הם הדור ה-15 בסדרת מכשירי האייפון, ממשיכים את האייפון 12.

הסמארטפון נחשף ב-14 בספטמבר 2021 לצד האייפון 13 פרו ואייפון 13 פרו מקס באירוע מיוחד של אפל שנערך באפל פארק שבקופרטינו, קליפורניה.

מכשירי האייפון 13 ואייפון 13 מיני זמינים לרכישה מוקדמת בארצות הברית החל מ-17 בספטמבר 2021 ולרכישה מלאה החל מ-24 בספטמבר 2021.

== עיצוב ==
האייפון 13 ו-13 מיני זמינים לרכישה בחמישה צבעים: שחור, לבן, כחול, ורוד ואדום. מבחינה חיצונית המכשירים כמעט זהים לקודמיהם בסדרה, אלא שהמצלמות האחוריות מסודרות באלכסון במקום אחת מעל השנייה. בנוסף, המגרעת בחלק העליון של המכשיר, שכוללת חיישן זיהוי פנים, קטנה ב-20% ביחס לאייפון 12.

== מפרט ==
=== חומרה ===
האייפון 13 ו-13 מיני, בדומה לאייפון 13 פרו, מכיל בתוכו את המעבד A15 Bionic של אפל. דגמי המכשיר מגיעים עם שלוש אפשרויות לאחסון פנימי: 128, 256 או 512 ג'יגה, וסך זיכרון RAM של 4GB. כמו כן, בדומה לדורות הקודמים, במכשיר אין שקע חיבור לאוזניות.

==== מסך ====
האייפון 13 מגיע עם מסך 6.1 אינץ' (15 ס״מ) בטכנולוגיית סופר רטינה XDR OLED. רזולוציית המסך היא 2532x1170 פיקסלים, עם צפיפות פיקסלים של 460 PPI וקצב רענון של עד 60 הרץ. האייפון 13 מיני מגיע עם מסך 5.4 אינץ' (14 ס"מ), ברזולוציה של 2340x1080 פיקסלים ועם צפיפות פיקסלים של 461 PPI.

==== מצלמה ====
האייפון 13 ו-13 מיני מגיעים עם מערך של שלוש מצלמות: מצלמה קדמית אחת ושתי מצלמות אחוריות, אחת רחבה והשנייה אולטרה-רחבה. המצלמות האחוריות כוללות חיישנים גדולים יותר שמאפשרים ליותר אור להיכנס פנימה, מה שתורם לצילומים בתנאי תאורה נמוכים. מערך המצלמות בגב המכשיר מסודר בצורה אלכסונית במקום אופקית בשביל להתאים לחיישנים הגדולים יותר.

לאחת המצלמות האחוריות מפתח צמצם f/1.6 ועדשה רחבה והיא כוללת ייצוב אופטי מובנה, ולמצלמה האחורית השנייה מפתח צמצם f/2.4 וכן עדשה אולטרה-רחבה המאפשרת צילום תמונות בזווית רחבה של 120 מעלות.

אפליקציית המצלמה כוללת מצב הסרטה קולנועי חדש המכונה "Cinematic Mode", המאפשר לבחור באיזו דמות למקד את הפוקוס כאשר מספר דמויות מופיעות בפריים בעת צילום הווידאו. המצב נתמך במצלמה הרחבה הקדמית ברזולוציית צילום של 1080p במהירות 30 פריימים לשנייה.

=== תוכנה ===
אייפון 13 ואייפון 13 מיני מגיעים עם מערכת ההפעלה של אפל, iOS 15.

== ראו גם ==
* אייפון 13 פרו
* אייפון 12

== קישורים חיצוניים ==

* 

* [https://www.apple.com/iphone-13 אייפון 13], באתר אפל

== הערות שוליים ==

קטגוריה:IOS
קטגוריה:אייפון
קטגוריה:מכשירים שהושקו ב-2021
אנסגר קנאוף

אנסגר קנאוף (בגרמנית: Ansgar Knauff; נולד ב-10 בינואר 2002 בגטינגן שבגרמניה) הוא כדורגלן גרמני המשחק בעמדת קשר הכנף בקבוצת איינטרכט פרנקפורט מהבונדסליגה.

== קריירת מועדונים ==
קנאוף גדל עם אמו בגטינגן שבגרמניה, וגדל באקדמיה של הקבוצה המקומית, עד שבשנת 2015 עבר למחלקת הנוער של הנובר 96. עונה לאחר מכן הצטרף לקבוצת הנוער של בורוסיה דורטמונד מהבונדסליגה, עמה שיחק בליגת האלופות לנוער לעונת . ב-25 בנובמבר 2020 הוא חתם על חוזה מקצועני ראשון במועדון, עד לשנת 2023. ב-8 בדצמבר הוא ערך את הופעת הבכורה שלו בקבוצה הראשונה של המועדון, בניצחון 1–2 על זניט סנקט פטרבורג במסגרת שלב הבתים של ליגת האלופות לעונת 2020/2021. ב-20 במרץ 2021 ערך את הופעת הבכורה שלו בליגה במדי המועדון, בתיקו 2-2 נגד פ.צ. קלן במסגרת המחזור ה-26 בליגה לעונת 2020/2021. ב-10 באפריל הבקיע את שער הבכורה שלו במועדון, השער המכריע בניצחון 2–3 על שטוטגרט במסגרת המחזור ה-28 בליגה. בעונתו הראשונה בקבוצה הבוגרת של המועדון ערך קנאוף ארבע הופעות ליגה והבקיע שער אחד.
==תארים==
;איינטרכט פרנקפורט
* הליגה האירופית: 2021/2022

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני איינטרכט פרנקפורט
קטגוריה:גרמנים שנולדו ב-2002
עבדאללה סימה

עבדאללה דיפו סימה (בצרפתית: Abdallah Dipo Sima; נולד ב-17 ביוני 2001 בדקר שבסנגל) הוא כדורגלן סנגלי המשחק בעמדת החלוץ בקבוצת אנז'ה, בהשאלה מגלאזגו ריינג'רס, ובנבחרת סנגל.

== קריירת מועדונים ==
=== תחילת הקריירה ===
סימה עבר למחלקת הנוער של אוויאן הצרפתית לאחר ששיחק בסנגל במועדון המקומי מדינה. בשנת 2020 עבר למחלקת הנוער של MAS טבורסקו.

=== סלביה פראג ===
ב-23 ביולי 2020 חתם סימה בסלביה פראג מליגת העל הצ'כית. ב-26 בספטמבר ערך את הופעת הבכורה שלו במועדון, בניצחון 0–3 על סלובקו במסגרת המחזור החמישי בליגה לעונת . ב-5 בנובמבר הוא הבקיע את שער הבכורה שלו במועדון, בניצחון 2–3 על ניס במסגרת שלב הבתים של הליגה האירופית לעונת 2020/2021. ב-20 במאי 2021 הוא הבקיע את השער היחיד בניצחון 0–1 על ויקטוריה פלזן במסגרת גמר הגביע הצ'כי. במהלך תקופתו במועדון ערך סימה 24 הופעות ליגה, בהן הבקיע 11 שערים.

=== ברייטון אנד הוב אלביון ===
ב-31 באוגוסט 2021 חתם סימה על חוזה לארבע עונות בברייטון אנד הוב אלביון מהפרמייר ליג.

=== ההשאלה לסטוק סיטי ===
עם חתימתו בברייטון אנד הוב אלביון, הושאל סימה לסטוק סיטי מהפוטבול ליג צ'מפיונשיפ למשך עונה אחת. ב-15 בספטמבר 2021 הוא ערך את הופעת הבכורה שלו במועדון, בתיקו 1-1 נגד ברנסלי במסגרת המחזור השביעי בליגה לעונת .

== קריירה בינלאומית ==
ב-26 במרץ 2021 ערך סימה את הופעת הבכורה שלו בנבחרת סנגל, בתיקו 0-0 נגד נבחרת הרפובליקה של קונגו במסגרת מוקדמות גביע אפריקה לאומות 2021.

נכלל בסגל נבחרת סנגל לטורניר גביע אפריקה לאומות 2023.

== תארים ==
;סלביה פראג
* ליגת העל הצ'כית (1): 2020/2021
* הגביע הצ'כי (1): 2020/2021

;גלאזגו ריינג'רס
* גביע הליגה הסקוטית (1): 2023/2024

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני סלביה פראג
קטגוריה:כדורגלני ברייטון אנד הוב אלביון
קטגוריה:כדורגלני סטוק סיטי
קטגוריה:כדורגלני אנז'ה
קטגוריה:כדורגלני גלאזגו ריינג'רס
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2023
קטגוריה:ספורטאים זרים בצ'כיה
קטגוריה:ספורטאים סנגלים באנגליה
קטגוריה:ספורטאים סנגלים בצרפת
קטגוריה:סנגלים שנולדו ב-2001
לת'ר

דגל הגאווה למיניות תרבות הלת'ר
משתתפי [[מצעד הגאווה בלונדון עם בגדי לת'ר]]
גברים לבושים לת'ר במצעד הגאווה ב[[קלן]]

לת'ר (באנגלית: Leather subculture) הוא מושג המציין שיטות וסגנונות סביב פעילויות מיניות המערבות לבוש עור, כגון מעילי עור, אפודות, מגפיים, רתמות או פריטים אחרים. לבישת בגדי עור היא דרך אחת בה משתתפים בתרבות זו מבדילים את עצמם באופן מודע מתרבויות מיניות רגילות. משתתפים רבים מקשרים בין תרבות הלת'ר לבין תרבות ה-BDSM (שיעבוד/משמעת, דומיננטיות/כניעה, סאדו/מזוכיזם, המכונה גם "SM" או "S&M") ותרבויות המשנה הרבות שלה. עבור חלק, בגדי עור שחורים הם אופנה ארוטית המבטאת גבריות מוגברת או ניכוס של כוח מיני.

== היסטוריה ==
תרבות הלת'ר הזכרית קיימת מאז סוף שנות הארבעים, סביר להניח שהיא צמחה מתרבות האופנוענים שלאחר מלחמת העולם השנייה. מועדוני האופנועים החלוצים כללו את מועדון האופנועים Satyrs, שהוקם בלוס אנג'לס בשנת 1954. מועדון האופנועים אדיפוס, שהוקם גם הוא בלוס אנג'לס בשנת 1958, ומועדון האופנועים בניו יורק. מועדוני לת'ר תפצו תאוצה בסידני החל משנת 1970. בשנות ה-70 הייתה לברלין סצנת לת'ר ענקית עם מספר מועדוני לת'ר. הסרטים הפורנוגרפיים של אחד הדוגמניות של טום מפינלנד פיטר ברלין מברלין, כמו סרטו "לילות בלת'ר שחור" משנת 1973, שיקפו וקידמו גם את האסתטיקה התת-תרבותית לת'ר. בשנת 1975 החל אירוע הפטיש הגדול ביותר באירופה, חג הפסחא בפסטיבל הלת'ר בברלין.

ביוני 1989 שימש דגל מיוחד את קבוצת הלת'ר במצעד הגאווה שבפורטלנד, אורגון, שהייתה הופעתו הראשונה במצעד גאווה.<ref></ref>

== קבוצות גיל ==
בארצות הברית תרבות הלת'ר בקרב הגברים נקשרה לגברים מעל גיל 40, אך בשנים האחרונות יש מספר גדל והולך של גברים צעירים יותר, ובחלקים גדולים בשאר העולם, כולל אירופה ואוסטרליה, יש מיזוג של קהילת הלת'ר המבוגרת יותר עם צעירים וצעירות לת'ר וקהילות קינק/פטיש.

== אירועים ==
יריד רחוב פולסום, החל בשנת 1984, הוא רחוב תת-תרבות BDSM ולת'ר שנתי שנערך בחודש ספטמבר, ונקרא "שבוע גאוות הלת'ר" של כובעי סן פרנסיסקו. יריד רחוב פולסום, המכונה לעיתים פשוט "פולסום", מתקיים ברחוב פולסום בין רחובות 8 ו-13, ברובע דרום השוק של סן פרנסיסקו. האירוע הוא אירוע הצופים השלישי בגודלו בקליפורניה בחיק הטבע ואירוע הלת'ר והראווה מהגדולים בעולם למוצרי BDSM וכדומה.

אירועים גדולים אחרים כוללים את פסחא בברלין (אירוע הלת'ר הגדול ביותר באירופה) , מיסטר לת'ר הבינלאומי , מיסטר לת'ר אירופה , ומצעד הגאווה לת'ר של אמסטרדם.<ref></ref>

== ראו גם==
* BDSM

== קישורים חיצוניים ==

==הערות שוליים==

קטגוריה:מיניות
קטגוריה:תרבות להט"ב
קטגוריה:BDSM
ארבך אים אודנוולד

ארבך אים אודנוולד (בגרמנית: Erbach im Odenwald) היא עיר במדינת הסן שבגרמניה, הממוקמת בעמק של נהר מומלינג. בעיר מתגוררים כ-14 אלף תושבים.

העיר הייתה מקום מושבם של רוזני ארבך ששורשי המשפחה ידועים עוד מהמאה ה-12. הם שלטו בעיר ובסביבתה במשך מאות שנים. ארמון הרוזנים נמצא במרכז העיר וכולל בין היתר אוסף אמנותי. בתוך מתחם הארמון קיים גן בוטני בסגנון בארוק. בשנת 2005 נרכש המתחם על ידי מדינת הסן.

בעיר ממוקמים מספר מפעלי תעשייה לרבות מטה של חברת "קוזיול".

בעיירה בקרבת העיר פעל היינריך ליסט שהוכר כחסיד אומות העולם. על שמו נקרא רחוב בעיר.

==ערים תאומות==
* 
* 
* 
* 

== קישורים חיצוניים ==

* 

קטגוריה:הסן: ערים
סנטורי

סנטורי החזקות (Suntory Holdings , ביפנית: サントリーホールディングス) היא יצרנית משקאות שנוסדה בשנת 1899. לאחר רכישת החברה אמריקאית Beam Inc בשנת 2014 היא הפכה ליצרנית השלישית בגודלה בעולם של אלכוהול מזוקק.

==היסטוריה ופעילות==
מייסד החברה, שינירו טורי, פתח חנות למכירת יין ב-1 בפברואר 1899. תחילה נמכרה רק תוצרת מיובאת, בשנת 1907 החלה מכירת יין מחוזק מתוצרת מקומית. בשנת 1923 הוקם המזקקה הראשונה ביפן לזיקוק ויסקי יפני, שהחל להמכר בשוק בשנת 1924. לאחר מלחמת העולם השנייה החברה המשיכה להתפתח. בשנת 1997 היא קיבלה בלעדיות למכירת מוצרי פפסי ביפן.

בשנת 2009 החברה הפכה לחברת החזקות בשם "סנטורי החזקות בע"מ" שמחזיקה מספר חברות בת, ביניהם "סנטורי משקאות ומזון". בשנת 2013 החברה רכשה את חטיבת המשקאות של חברת "גלקסו סמית' קליין".

החל משנת 2014 היא נשכרת בבורסה לניירות ערך בטוקיו.

לאחר רכישת החברה האמריקאית Beam Inc תמורת 14 מיליארד דולר בשנת 2014, סנטורי הפכה ליצרנית השלישית בגודלה בעולם של אלכוהול מזוקק.

== קישורים חיצוניים ==

* 

קטגוריה:חברות יפניות
קטגוריה:חברות הנסחרות בבורסה לניירות ערך בטוקיו
הערכת נזקי לחימה

הערכת נזקי לחימה או הערכת נזקי הפצצה (באנגלית: Bomb Damage Assessment, בקיצור: BDA) הוא מונח מהתחום הצבאי המתאר תהליך של אומדן הנזק שנגרם למטרה לאחר תקיפה צבאית, לרוב לאחר תקיפה אווירית כמו הטלת פצצה או שיגור טיל אוויר-קרקע.

את המידע עבור ההערכה ניתן להשיג באמצעים רבים כגון מצלמות המותקנות במערכות הנשק, מערכות צילום המותקנות במטוס התקיפה, כוחות שנמצאים על הקרקע בקרבת המטרה, תמונות לוויין, וגיחות נוספות לַמטרה לצורך תצפית.
צילום הערכת נזק לאחר הפצצה ב[[בצרה, עיראק]]

==מטרות==
תהליך הערכת נזק משמש למספר מטרות:
* בחינת פעילות מערכת הנשק בהתאם למתוכנן.
* בחינת היקף הנזק הפיזי כתוצאה מהפגיעה. זה שנצפה או שעוד צפוי במקרה שהנזק מתפשט.
* בחינת מחודשת של האיום או ערכה הצבאי של המטרה. בהתאם ייתכן שתידרש התקפה נוספת להשלמת המשימה.

==היסטוריה==
במהלך מלחמת העולם הראשונה, ועם התפתחות התעופה הצבאית, בוצעו מספר רב של תקיפות אוויריות לעבר מטרות צבאיות ואזרחיות. עם זאת היכולת של הטייס להסיק האם פגע במטרה או יתרה מכך השמיד אותה הייתה מוגבלת מאוד. בעיקר משום שמייד לאחר הפיצוץ העשן הסתיר את המטרה ומטוסי התקיפה נדרשו לחזור לבסיסם לצורך חזרה לסביבה בטוחה, מילוי דלק ותחמושת.

בתחילה לצורך כך פעלו כוחות קרקעיים בסמוך לאתר התקיפה. פעולה זו הייתה מסוכנת שכן היו עלולים להיפגע מהקרבה לאויב ומהתקיפה עצמה.
בשל כך הוסבו מטוסי תקיפה למטוסי סיור ופעלו באופן נרחב כבר במלחמת העולם השנייה.

בשנות ה-50 של המאה ה-20 היו זמינים לארצות הברית לוויני ריגול ומטוסי ריגול שטסו בגובה רב כמו לוקהיד SR-71 ולוקהיד U-2 שתרמו להערכת נזק.

במהלך מלחמת וייטנאם נדרשו למשימת הערכה נזק כוחות מיוחדים אמריקאים שנכחו בקרקע.

ניתן להשיג מידע אודות הערכת נזק גם באמצעות איסוף מודיעין בכלל ובמודיעין גלוי בפרט. לדוגמה, לאחר המתקפה על פרל הארבור פרסמה סוכנות הידיעות United Press International (UPI) מידע אודות הנזק הרב שנגרם. במאמר פרסמה נתונים מספריים אודות ספינות קרב ותשתיות שנפגעו ששימשו את היפנים בתהליך הערכת הנזק.

בתחילת שנות ה-2000 החל צבא ארצות הברית לעשות שימוש במסגרת הערכת נזק בכלי טיס בלתי מאוישים כמו RQ-4 גלובל הוק.

שיתופי פעולה בין צבאות כולל לעיתים גם העברת מידע מודיעיני המשמש להערכת נזקי לחימה.

==השאלה==
המונח BDA הושאל למגזר האזרחי בתחום הניהול והבקרה במשמעות של מעקב אחר ביצוע משימה ומדד להצלחה.

במסגרת מגפת הקורונה בישראל השב"כ עשה שימוש במונח BDA כמדד להצלחת השימוש באמצעים הטכנולוגיים לאיתור חולים מאומתים.

==הערות שוליים==

קטגוריה:לוחמה אווירית
קטגוריה:ארטילריה
קטגוריה:מודיעין צבאי
אוסקר צ'פמן

אוסקר ליטלטון צ'פמן (באנגלית: Oscar Littleton Chapman; ) היה מזכיר הפנים של ארצות הברית בשנים 1949–1953 בממשלו של הנשיא הארי טרומן.
==ראשית חייו==
אוסקר צ'פמן נולד בעיירה אומגה שבמחוז הליפקס, וירג'יניה, כבנם של ג'יימס ג'קסון צ'פמן, חוואי, ושל רעייתו, רוזה ארצ'ר בלנט. הוא החל ללמוד בשעורי ערב באוניברסיטת דנוור, ובשנים 1927–1928 הוא למד באוניברסיטת ניו מקסיקו, וב-1929 הוא קיבל תואר במשפטים מבית הספר למשפטים של אוניברסיטת ווסטמינסטר שבקולורדו (כיום חלק מאוניברסיטת דנוור). במלחמת העולם הראשונה שירת צ'פמן בגיסות הרפואה של צי ארצות הברית בשנים 1918–1920.
==קריירה פוליטית==
ב-1930 היה צ'פמן מנהל מסע הבחירות לסנאט של אדוארד פ. קוסטיגן, וב-1932 הוא היה מנהל מסע הבחירות לסנאט של אלווה בלנשארד אדמס. לאחר בחירתו של פרנקלין דלאנו רוזוולט לנשיאות באותה שנה, הוא מונה כעוזר מזכיר הפנים של ארצות הברית.

ב-1939 היה צ'פמן אחד הקורבנות הראשונים של ועדת בית הנבחרים לפעילות אנטי-אמריקנית, כאשר יושב הראש של הוועדה מרטין דייז הבן, פרסם רשימה של עובדי ממשלה שהיו חברים בארגונים בשליטה קומוניסטית. שמו של צ'פמן נכלל ברשימה בשל תיעוד על תרומה שלו בסכום של שני דולר לליגה האמריקאית לשלום ודמוקרטיה, שגייסה כספים עבור הרפובליקנים במלחמת האזרחים בספרד.

בוועידה הארצית של המפלגה הדמוקרטית בשיקגו ב-1944, התרשם צ'פמן מהארי טרומן בשל תמיכתו מלכתחילה בסגן הנשיא המכהן הנרי וולאס. ב-1946, כאשר היה טרומן לנשיא, קודם צ'פמן לתפקיד תת-מזכיר הפנים בממשלו. בחודשים פברואר עד מרץ 1946, כאשר התפטר מזכיר הפנים הרולד איקס, שכיהן בתפקיד מראשית נשיאותו של רוזוולט ובשנה הראשונה לנשיאותו של טרומן, כיהן צ'פמן במקומו כמזכיר הפנים בפועל, עד למינויו של המזכיר הקבוע ג'וליוס קרוג.

צ'פמן היה אחד מיועציו של הנשיא טרומן שתמכו בהחלטתו להכיר במדינת ישראל במאי 1948, חרף ההתנגדות לכך במחלקת המדינה.

בבחירות לנשיאות של 1948 פעל צ'פמן לקידום בחירתו של טרומן לתקופת נשיאות שנייה. ב-1 בדצמבר 1949 הוא קודם לתפקיד מזכיר הפנים במקומו של ג'וליוס קרוג, שלא הביע תמיכה במסע הבחירות של טרומן.

ב-1951 סירב צ'פמן לתת הלוואה ממשלתית לחברה לייצור אלומיניום בניהול לי מ. הארווי, בשל שערורייה בה הארווי מכר פגזי ארטילריה לצי במהלך מלחמת העולם השנייה שחרגו מהמפרט הדרוש באופן מסוכן.

לאחר תום כהונתו כמזכיר הפנים עסק צ'פמן בעריכת דין במגזר הפרטי במשרד עורכי הדין "צ'פמן, דאף ופול".

==חיים אישיים==
ב-1920 נשא צ'פמן לאישה את אולגה פאולין אדלהולם. אדלהולם נפטרה ב-1932. ב-1940 הוא נישא בשנית לאן קנדריק. לזוג נולד בן אחד.

אוסקר צ'פמן נפטר ב-8 בפברואר 1978 בוושינגטון הבירה. הוא נטמן בבית הקברות הלאומי ארלינגטון.

==קישורים חיצוניים==

* [https://www.doi.gov/whoweare/past-secretaries#chapman אוסקר צ'פמן] באתר מחלקת הפנים של ארצות הברית 
* 

==הערות שוליים==

קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל הארי טרומן
קטגוריה:עורכי דין אמריקאים במאה ה-20
קטגוריה:בוגרי אוניברסיטת ניו מקסיקו
קטגוריה:בוגרי אוניברסיטת דנוור
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1896
קטגוריה:אמריקאים שנפטרו ב-1978
ג'וליוס קרוג

ג'וליוס אלברט קרוג (באנגלית: Julius Albert Krug; ) היה פוליטיקאי אמריקאי, שכיהן כמזכיר הפנים של ארצות הברית בממשלו של הנשיא הארי טרומן בשנים 1946–1949.
==ראשית חייו==
ג'וליוס קרוג נולד במדיסון, ויסקונסין כבנם של ג'וליוס ג'. קרוג ושל אמה מ. קורפמאכר. ב-1929 הוא סיים את לימודיו באוניברסיטת ויסקונסין–מדיסון.

עבודותיו הבולטות הראשונות היו ברשות עמק טנסי, שם הוא החל לעבוד ב-1938 כמהנדס תחנות כוח, וב-1940 כמנהל מערך תחנות הכוח. ב-1941 קודם קרוג לתפקיד מנהל החשמל של משרד ניהול הייצור. לאחר כניסתה של ארצות הברית למלחמת העולם השנייה הפך משרד זה למועצת הייצור המלחמתית. ב-1943 קודם קרוג לתפקיד מנהל משרד התשתיות המלחמתיות. באפריל 1944 הוא התגייס לצי ארצות הברית. באוגוסט אותה שנה הוא נבחר מחדש כיושב ראש מועצת הייצור המלחמתית, תפקיד בו הוא שימש עד פירוק המועצה בנובמבר 1945.
==מזכיר הפנים של ארצות הברית==
ב-26 בפברואר 1946 מינה הנשיא הארי טרומן את קרוג כמזכיר הפנים של ארצות הברית, וב-18 במרץ הוא החל לכהן בתפקיד. כמזכיר הפנים התנגד קרוג למאמציהן של חברות עץ להשיג זכויות כריתה ביערות הענק של מדינת וושינגטון, והתנגד לבניית סכרים מיותרים. כמי שבתחום אחריותו היו מכרות הפחם בארצות הברית, הוא ניהל משא ומתן כושל בין ג'ון ל. לואיס, נשיא איגוד עובדי המכרות, ובין בעלי המכרות לסיום השביתה הארצית בענף.

ב-1948 חתם קרוג על חוזה על פיו השבט האינדיאני שחי בשמורת האינדיאנים פורט ברתולד בדקוטה הצפונית אולץ למכור 155,000 אקר (627 קמ"ר) של אדמותיו לצורך בניית מאגר המים של סכר גריסון בניו טאון, דקוטה הצפונית. מימי המאגר הציפו רבע משטח השמורה, החריבו את המרכז של השבט, את בית החולים ו-154,000 אקרים של אדמה פורייה. ג'ורג' ג'ילט, מנהיג שבטי האינדיאנים באזור הגיב על כך ב-1948, .

באוגוסט 1949 ישב קרוג בראש וועדה של 19 חברים שהשתתפו בוועידה מדעית של האומות המאוחדות לשימור ולניצול של משאבים, שהתקיימה בלייק סקסס. בין שאר החברים בוועדה היו הרברט הובר, תומאס ווטסון, אדוארד בבקוק ורנדולף גרין פק.
==שנותיו האחרונות==
קרוג התפטר מתפקידו כמזכיר הפנים ב-1 בדצמבר 1949, ועבר למגזר התעשייתי הפרטי כיועץ לענייני תשתיות בוושינגטון.

ג'וליוס קרוג נפטר ב-26 במרץ 1970 בנוקסוויל, טנסי, בגיל 62. הוא נטמן בבית הקברות הלאומי ארלינגטון. הותיר אחריו את רעייתו מרגרט קתרין דין, בן ובת.

==קישורים חיצוניים==

* [https://www.doi.gov/whoweare/past-secretaries#krug ג'וליוס קרוג] באתר מחלקת הפנים של ארצות הברית 
* 

==הערות שוליים==

קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל הארי טרומן
קטגוריה:בוגרי אוניברסיטת ויסקונסין–מדיסון
קטגוריה:קצינים וחוגרים בצי ארצות הברית
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1907
קטגוריה:אמריקאים שנפטרו ב-1970
סנט סלוני

סנט סלוני (בספרדית: Sant Celoni) היא עיירה בת כ-18 אלף תושבים בקטלוניה שבספרד. העיירה נמצאת בעמק נהר טורדרה, כאשר רוב העיר נמצא בגדה השמאלית.

העיירה הוקמה בסביבת המאה ה-11 לאחר הקמת כנסייה במקום.

בעיירה ממוקמים מפעלי תעשייה כבדה ותעשיית מזון שמעבדת תוצרת חקלאית של הסביבה.

בשנת 1988 יליד המקום סנטי סנטמריה פתח מסעדה שבהמשך קיבלה שלוש כוכבי מישלן והייתה למסעדה הראשונה בקטלוניה שזכתה למעמד זה.

העיירה מחוברת לכביש מהיר A7 ומסילת רכבת מקשרת אותה לברצלונה וז'ירונה.

== קישורים חיצוניים ==

* 

קטגוריה:קטלוניה: ערים
דייוויד קרוס (מוזיקאי)

דייוויד קרוס (באנגלית: David Cross; נולד ב-23 באפריל 1949) הוא כנר וקלידן אנגלי שידוע בעיקר בעקבות חברותו בלהקת הרוק המתקדם קינג קרימזון בין השנים 1972-1974. הוא מופיע באלבומיהם "Larks' Tongues in Aspic" משנת 1973 ו-"Starless and Bible Black" משנת 1974, וברצועה "Providence" מהאלבום "Red" משנת 1974, שהוקלטה בהופעה חיה. קרוס הופיע גם במספר הקלטות מהשנים 1972-1974 שהופצו באלבומי ההופעה החיה USA (משנת 1975) ו-The Night Watch (משנת 1997). הוא גם בעל קריירה מוזיקלית עצמאית, במסגרתה הוציא מספר אלבומי סולו ואלבומים עם להקת ליווי ("The David Cross Band").

== דיסקוגרפיה ==
=== עם קינג קרימזון ===

* Larks' Tongues in Aspic (1973)
* Starless and Bible Black (1974)
* Red (1974) (הרצועה "Providence" בלבד)

====אלבומי הופעה====
* USA (1975)
* The Great Deceiver (1992)
* The Night Watch (1997)

===עם רוברט פריפ===
* Starless Starlight (2015)

===אלבומי סולו / אלבומים עם David Cross Band===

* Memos from Purgatory (1989)
* The Big Picture (1992) (David Cross Band)
* Testing to Destruction (1994) (David Cross Band)
* Exiles (1997) (David Cross Band ואורחים)
* Closer Than Skin (2005) (David Cross Band)
* Alive in the Underworld (2008) (David Cross Band)
* Sign of the Crow (2016) (David Cross Band)
* Crossing the tracks (2018)

==קישורים חיצוניים==

* 

== הערות שוליים ==

קטגוריה:כנרים אנגלים
קטגוריה:חברי להקת קינג קרימזון
קטגוריה:בריטים שנולדו ב-1949
זרים כשאנו נפגשים

זרים כשאנו נפגשים (באנגלית: Strangers When We Meet) הוא סרט דרמה רומנטית אמריקאי משנת 1960 בהפקתו ובבימויו של ריצ'רד קווין, עם קירק דאגלס, קים נובק, וולטר מתאו וארני קובקס בתפקידים הראשיים.

התסריט נכתב על ידי איבן הנטר והוא מבוסס על רומן שלו באותו שם משנת 1958.

העלילה היא על גבר ואישה בפרבר בורגני מטופח, שמאבדים עניין בנישואיהם ומתחילים ברומן אהבה אבל לבסוף מוותרים כדי לא להרוס את משפחותיהם.

==תקציר העלילה==
לארי קו (קירק דאגלס) הוא ארכיטקט מצליח בלוס אנג'לס, נשוי לאיב (ברברה ראש) עם שני בנים. הסופר המצליח רוג'ר אלטר (ארני קובקס) מזמין אותו לבנות את בית חלומותיו לפי עבודותיו הקודמות אבל לארי רוצה לבטא את עצמו באופן עצמאי.

מרגרט "מאגי" גולט (קים נובק) היא אישה נאה, נשואה לקן (ג'ון בריאנט) ולהם ילד אחד. יום אחד מביא לארי את בנו לאוטובוס להסעת תלמידים ופוגש במאגי. הוא נדהם מיופייה ומזמין אותה לראות את הווילה שהוא בונה לרוג'ר. היא מהסס אבל לבסוף מסכימה ומתחיל ביניהם רומן אהבה סוער וחשאי.

מאגי היא אישה משועממת, בעלה קן מעוניין רק בעבודתו ולא מראה לה גילויי אהבה ורצון לסקס. לארי מסעיר אותה והיא נמשכת אליו והוא מעדיף אותה על אשתו שהיא עקרת בית ואישה טובה אבל לא יותר מזה לדעתו.

איב מארגנת בביתם מסיבה ומזמינה גם את מאגי ובעלה. הם מתנהגים בקרירות בעת פגישתם (מכאן שם הסרט) אבל לא יכולים להתאפק ופורשים לחדר צדדי ומתחבקים. לארי כותב לה בפתק "אני אוהב אותך" ומשליך אותו לפח.

השכן החשדן פליקס אנדרס (וולטר מתאו) עוקב אחריהם ומוצא את הפתק. הוא מודיע ללארי שהוא יודע על יחסיו עם מאגי.

לארי מקבל הצעה קוסמת לתכנן עיר בהוואי שמצריכה העברת המשפחה לשם לחמש שנים. הוא מהסס ולא מגלה זאת לאשתו. לאחר זמן היא מגלה זאת ומטיחה האשמה לפניו מדוע לא שיתף אותה בזה.

פליקס מנצל את העובדה שאיב כעת היא נבגדת ו"טרף קל". הוא מגיעה לדירתה ומנסה לתקוף אותה מינית לאחר שהוא רומז על הרומן החשאי של לארי. היא הודפת אותו ולארי שמגיע, חובט בו.

איב מתפרצת על לארי ודורשת להתגרש ממנו אבל לאחר זמן קצר היא מתחרטת מתחילה לבכות ומבקשת ממנו לדעת מה לא היה טוב אצלה. ליבו של לארי נקרע.

לבסוף פוגש לארי את מאגי בווילה הכמעט גמורה ומודיע לה כי לצערו הוא קיבל את העבודה בהוואי והם נפרדים בצער.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קים נובאק
|מרגרט גולט
|
|-
|קירק דאגלס
|לארי קו
|ארכיטקט
|-
|וולטר מתאו
|פליקס אנדרס
|שכן של לארי
|-
|ארני קובקס
|רוג'ר אלטר
|סופר
|-
|ברברה ראש
|איב קו
|
|-
|ג'ון בריאנט
|קן גולט
|
|-
|סו אן לנגדון
|דפנה
|ידידה של רוג'ר
|}

==קישורים חיצוניים==

* [https://www.youtube.com/watch?v=Dx7p41XJZXQ קדימון לזרים כשאנו נפגשים], באתר יוטיוב
* [https://www.tcm.com/tcmdb/title/3863/strangers-when-we-meet#overview זרים כשאנו נפגשים], באתר TCM
* [https://www.youtube.com/watch?v=CQvNRRjFLKs נעימת הנושא של זרים כשאנו נפגשים], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1960
קטגוריה:סרטי דרמה אמריקאיים
קטגוריה:סרטי דרמה רומנטית
קטגוריה:סרטי קולומביה
קטגוריה:סרטי קירק דאגלס
קטגוריה:סרטים אמריקאיים מבוססי ספרים
קטגוריה:סרטים באנגלית
פר סחורס

פר סחורס (בהולנדית: Perr Schuurs; נולד ב-26 בנובמבר 1999 בנוישטאדט שבהולנד) הוא כדורגלן הולנדי המשחק בעמדת הבלם בקבוצת טורינו.

== קריירת מועדונים ==
סחורס גדל במחלקת הנוער של פורטונה סיטארד. בעונה וחצי הראשונות שלו בקבוצה הבוגרת של המועדון ערך סחורס 41 הופעות ליגה בליגת המשנה ההולנדית, בהן הבקיע שבעה שערים. בעונת , כשהוא בן 17, מונה לקפטן הקבוצה.

בחודש ינואר 2018 חתם סחורס באייאקס מליגת העל ההולנדית, והושאל בחזרה לפורטונה סיטארד עד לתום עונת . במשך תקופת ההשאלה הוא ערך 16 הופעות ליגה נוספות במדי פורטונה סיטארד, והבקיע שלושה שערים.

לקראת עונת חזר סחורס לאייאקס, ובעונתו הראשונה במועדון שיחק בעיקר בקבוצת המילואים של המועדון. ב-26 בספטמבר 2018 ערך את הופעת הבכורה שלו בקבוצה הראשונה של המועדון, בניצחון 0–7 על HVV טה ורבה במסגרת הסיבוב הראשון של הגביע ההולנדי. ב-7 באוקטובר ערך את הופעת הבכורה שלו בליגת העל ההולנדית, בניצחון 0–5 על א.ז. אלקמאר במסגרת המחזור השמיני בליגה. זו הייתה הופעתו היחידה בליגת העל ההולנדית בעונה זו, בה זכתה אייאקס באליפות הולנד ובגביע ההולנדי.

ב-27 ביולי 2019 שיחק סחורס 90 דקות בניצחון 0–2 על פ.ס.וו. איינדהובן במסגרת מגן יוהאן קרויף. ב-14 בספטמבר הוא הבקיע את שער הבכורה שלו בליגת העל ההולנדית, בניצחון 1–4 על הירנפיין במסגרת המחזור השישי לעונת . ב-5 בנובמבר ערך את הופעת הבכורה שלו בליגת האלופות, בתיקו 4-4 נגד צ'לסי במסגרת שלב הבתים של המפעל לעונת 2019/2020. בסך הכל ערך סחורס בעונה זו עשר הופעות ליגה והבקיע שער אחד, והוסיף שתי הופעות בליגת האלופות והופעה אחת בגביע ההולנדי.

בעונת , בה זכתה אייאקס פעם נוספת באליפות הולנד, זכה סחורס לדקות משחק משמעותיות יותר, וערך 27 הופעות ליגה, בהן הבקיע שער אחד. בגביע ההולנדי, בו זכתה גם כן קבוצתו, הוא ערך ארבע הופעות, כולל הופעה בניצחון 1–2 על ויטסה ארנהם בגמר. בליגת האלופות, בה הודחה אייאקס כבר בשלב הבתים, שיחק סחורס בכל ששת משחקי שלב הבתים.

ב-18 באוגוסט 2022 חתם בטורינו.

== קריירה בינלאומית ==
סחורס זומן לראשונה לסגל נבחרת הולנד לקראת משחקי ליגת האומות 2020/2021 נגד נבחרות פולין ואיטליה בחודש ספטמבר 2020, אך לא שיחק במשחקים אלו.

הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך חמש הופעות בטורניר, בהן הבקיע שני שערים.

== תארים ==
;אייאקס
* אליפות הולנד (3): 2018/2019, 2020/2021, 2021/2022
* הגביע ההולנדי (2): 2018/2019, 2020/2021
* מגן יוהאן קרויף (1): 2019

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני פורטונה סיטארד
קטגוריה:כדורגלני אייאקס
קטגוריה:כדורגלני טורינו
קטגוריה:הולנדים שנולדו ב-1999
קאיקי

קאיקי דה סילבה צ'גאס (בפורטוגזית: Kayky da Silva Chagas; נולד ב-11 ביוני 2003 בריו דה ז'ניירו שבברזיל) הוא כדורגלן ברזילאי המשחק בעמדת קשר הכנף בקבוצת פאסוס די פריירה.

== קריירת מועדונים ==
=== פלומיננסה ===
קאיקי נולד בריו דה ז'ניירו שבברזיל, ותחילה החל לשחק במועדון מקומי בשם מנגיירה, עד שעבר למחלקת הנוער של פלומיננסה. בשנת קודם קאיקי לסגל הקבוצה הבוגרת של המועדון. תחילה הוא שיחק עם הקבוצה באליפות ריו דה ז'ניירו, בה ערך 13 הופעות והבקיע שלושה שערים.

ב-23 באפריל 2021 הוא ערך את הופעת הבכורה שלו בגביע ליברטדורס, בתיקו 1-1 נגד ריבר פלייט במסגרת שלב הבתים לעונת 2021. ב-7 במאי הוא הבקיע את שער הבכורה שלו במפעל, בתיקו 1-1 נגד ג'וניור ברנקייה בשלב הבתים, והפך למבקיע הצעיר ביותר בתולדות המפעל. ב-30 במאי ערך את הופעת הבכורה שלו בליגת העל הברזילאית, בתיקו 0-0 נגד סאו פאולו במסגרת המחזור הראשון לעונת .

=== מנצ'סטר סיטי ===
ב-23 באפריל 2021 חתם קאיקי על חוזה במנצ'סטר סיטי מהפרמייר ליג, שיחל בחודש ינואר 2022.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני פלומיננסה
קטגוריה:כדורגלני מנצ'סטר סיטי
קטגוריה:כדורגלני פאסוס די פריירה
קטגוריה:ברזילאים שנולדו ב-2003